African Enterprise (AE) het ŉ nuwe leier aan die stuur van sake. Theuns Pauw is reeds vir ses maande die nuwe leier van die bediening wat in 1961 deur Michael Cassidy gestig is. Theuns het van Franschhoek, waar hy die leraar by die Shofar Kerk was, na AE gekom.
Michael Cassidy is opgewonde oor hierdie nuwe aanstelling en loof Theuns as die nuwe leier: “Ek dank die Here vir Theuns se diep wete dat hy geroep is vir die pos, vir sy passie vir evangelisasie, sy toewyding aan dissipelskap, geestelikheid en opleiding, sy administratiewe en finansiële vaardighede, asook sy ervaring van die Persoon en gawes van die Heilige Gees. Al hierdie dinge sal ons AE-Suid-Afrikaanse span versterk. Hou asseblief vir Theuns, Charlene en hulle kinders in u gebede,” het Michael Cassidy gesê.